12,822,497 members (49,436 online)
406.5K views920 downloads455 bookmarked
My vote of 5 abhi99314-Mar-13 8:58
abhi99314-Mar-13 8:58 very helpful
Last Visit: 31-Dec-99 19:00 Last Update: 27-Mar-17 2:59Refresh1 Verbruikersake: Tariewe wat dokters mag hef | Maroela Media
Argieffoto (Foto: StockSnap, Pixabay)
Verbruikers doen gewoonlik net by die dokter aan as hulle siek voel en is dan nie nog lus om te kibbel oor hoeveel hulle moet betaal nie. Dokters kan egter net tariewe hef vir dienste wat gelewer is en verbruikers hoef nie allerhande bedrae te betaal vir administratiewe koste nie. Ina Opperman verduidelik waarvoor jy jou dokter moet betaal.
’n Verbruiker het geskryf om te vra of dokters geregtig is daarop om administrasiekoste te hef wanneer jy nie vooraf ’n afspraak gemaak het nie. Die tarief word gehef vir die ontvangsdame om jou lêer te trek.
Hy skryf dat hy al byna 19 jaar na dieselfde dokter toe gaan en deesdae administrasiekoste moet betaal. Hy reken die ontvangsdame kry mos ‘n salaris vir haar werk en buitendien het geen van sy besonderhede oor die afgelope twaalf jaar verander sodat sy iets op sy lêer moet aanteken nie.
Dokters mag egter net ’n tarief hef vir dienste wat gelewer is, volgens die webwerf van die Mediese Vereniging van Suid-Afrika, in antwoord op ’n navraag van ’n dokter wat wou weet of hy ’n tarief kan hef om ’n eis by ’n mediese fonds in te dien. Die administrasie van ’n praktyk word nie beskou as ’n diens nie en is deel van die oorhoofse koste van die praktyk.
Die dokter mag sy tarief egter verander vir verskillende pasiënte, soos om minder te vra vir diegene wat kontant betaal, maar net indien die pasiënt vooraf ingelig is wat die kontanttarief is en wat die mediesefondstarief is. Artikel 6 van die Wet op Nasionale Gesondheid bepaal dat dokters gebruikers van hul dienste moet inlig oor die voordele, risiko’s, kostes en gevolge van elke opsie.
Die Mediese Vereniging se gedragskode vir dokters
Wanneer dokters professionele tariewe bepaal, moet hulle hul pasiënte se finansiële posisie in ag neem en die finansiële implikasies van behandelingskeuses met die pasiënt bespreek. Hulle moet die regte van pasiënte respekteer, wat die reg tot ingeligte instemming insluit. Ingeligte instemming sluit in bespreking van en inligting oor die pasiënt se toestand, sodat die pasiënt ’n ingeligte besluit kan neem. Die dokter moet ook seker maak dat die pasiënt se behandeling nie onbehoorlik beïnvloed word deur ’n derde party nie.
As jy nie betyds jou rekening betaal nie, kan die dokter rente hef op die agterstallige bedrag en jy moet dit self betaal en mag dit nie van jou mediese fonds eis nie. Dokters kan ook die kredietburo’s inlig as jy nie betyds betaal nie.
Jy kan met jou dokter onderhandel oor afslag, maar die dokter is nie verplig om die tarief vir jou te verlaag nie.
Volgens die Raad vir Gesondheidsberoepe van Suid-Afrika skryf die raad nie ’n tarief voor wat dokters moet vra nie, maar dokters behoort nie ’n administratiewe tarief te hef nie, het ’n woordvoerder by navraag gesê.
Deel van: Gesondheid, Rubrieke, Verbruikersake
Jy betaal klaar R480,00 by die dokters en dan nog vir die afhaal van jou medisyne whoo dis baie geld en nou wonder ek hoeveel sal die vehoogde tarief nou wees, naweke is dit nog duurder veral na ure..EISH
Dokterstarriewe is buitensporig duur. Van hulle vra tot 200% bo mediese tarief. Dis verregaande. Ek het `n nood-operasie ondergaan. Ek was in uiterste pyn. Ek het nie die narkotiseur gesien voor die tyd nie en kon dus nie met haar kibbel oor haar prys nie. Die bedrag was astronomies en dit vir `n uur in teater. `n Paar maande later moes ek weer teater toe. Ek was byna 3 ure onder en die narkotiseur se koste was nie eens `n derde van die eerste narkotiseur nie. Dit laat `n bitter smaak in die mond! Dis sulke nonsens wat my sal… Lees meer »
Om deesdae dokter toe te gaan is n saketransaksie, nog voordat die reelings bespreek word, word eers die finansiele sy van die saak geopper, indien tot vergelyk kom volg die prosedure en proses.
Kan ons ñ soortgelyke artikel kry oor prokereurs en regs Kostes se admin koste ?
Ek het onlangs gesien ñ prokereur vra R200 vir ñ foon oproep, selfs al is dit net om met die kliente ñ afspraak te reël, of R200 O ñ epos te stuur, of te Lees……
As iemand in ñ gesondheids beroep spandeer Ek ure op die telefoon met mediese fondse, maar vra Niks ekstra daarvoor nie, waar kom prokereurs se R200 dan vandaan vir ñ telefoon oproep van minder as ñ minuut lank?
I would be interested to know if I should be paying my doctor (R150) for a repeat prescription. No consultation,just a signature on a form that is computer generated by the receptionist.